Diari Oficial de la Generalitat Valenciana


Sumari del DOGV 7540, del 04-06-2015 (2015/4834)

RESOLUCIÓ de 12 de maig de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 019/15-EAE Benifairó de la Valldigna, 011/7789-UYH Xàbia i 025/6584-YBR Betxí.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7540

Data del DOGV
:   04-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4834


Data del document
:   12-05-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * Benifairó de la Valldigna
    * Xàbia
    * Betxí
    * impacte ambiental

RESOLUCIÓ de 12 de maig de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 019/15-EAE Benifairó de la Valldigna, 011/9753-TZU Xàbia i 025/0015-SLF Betxí. [2015/4834]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 019/15-EAE Benifairó de la Valldigna, 011/4140-WML Xàbia i 025/9281-UVO Betxí.  
  
«Informe ambiental i territorial estratègic  
Número d'expedient: 19-2015-EAE.  
Títol: modificació puntual número 7 del PGOU de Benifairó de la Valldigna.  
Promotor: Ajuntament de Benifairó de la Valldigna.  
Autoritat substantiva: Ajuntament de Benifairó de la Valldigna.  
Localització: Benifairó de la Valldigna (València).  
La comissió ambiental va adoptar acord sobre la necessitat de sotmetre a avaluació ambiental estratègica la modificació puntual número 7 del PGOU de Benifairó de la Valldigna, en sessió celebrada el 30 d'abril de 2015.  
En data 5 de febrer de 2015 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial la sol·licitud d'inici de l'avaluació ambiental i territorial estratègica de la modificació puntual número 7 del PGOU del municipi de Benifairó de la Valldigna (València), acompanyada d'esborrany de la modificació.  
Documentació presentada  
El Servici Territorial d'Urbanisme de València remet al Servici d'Avaluació Ambiental Estratègica la sol·licitud d'inici d'avaluació ambiental, certificat de l'acord del ple de l'Ajuntament pel qual s'ordena l'inici del procediment i la documentació relativa a la modificació puntual número 7 del PGOU del municipi de Benifairó de la Valldigna (València), consistent en un esborrany de la modificació i un document inicial estratègic, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format digital i en paper.  
Planejament vigent  
El planejament municipal vigent consistix en un pla general d'ordenació urbana aprovat definitivament per la Comissió Territorial d'Urbanisme el 4 d'agost de 2005 (BOP número 15, de 18.01.2006). El dit PGOU va ser sotmés a avaluació ambiental i va obtindre la declaració d'impacte ambiental en data 7 de novembre de 2002 (expedient 353-2001-AIA).  
Modificació puntual número 7: objecte, justificació i àmbit.  
Objecte.  
Segons la documentació aportada, la modificació proposada té per objecte la variació del percentatge d'ocupació de parcel·la neta edificable en sòl urbà industrial, que passa de 70 % a 85 %, quedant la resta de paràmetres inalterats. Esta modificació es du a terme donant una nova redacció a l'article 34.7 de les normes urbanístiques del PGOU.  
  
Justificació  
Segons la documentació aportada, esta modificació permetrà una millor distribució de l'edificació en la parcel·la, que d'esta manera podrà ajustar-se al compliment conjunt de tots els paràmetres reguladors de l'edificació a ubicar en les parcel·les edificables; la forma física de les parcel·les a què se'ls aplica les ordenances vigents fa molt difícil la viabilitat en la seua execució.  
Àmbit.  
L'àmbit de la modificació puntual número 7 del PGOU del municipi de Benifairó de la Valldigna comprén tot el sòl classificat com a urbà d'ús industrial, i que se situa principalment al nord del nucli urbà, establint la transició entre este i el sòl classificat com a urbanitzable industrial.  
Sòl urbà industrial (en color blau clar)  
  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que l'execució de la modificació puntual número 7 del PGOU proposada no presenta afeccions sobre el medi ambient; únicament afecta el sòl urbà del municipi, i per tant la modificació únicament incidirà sobre les determinacions que regulen el règim d'ús i edificació del sòl.  
En el document inicial estratègic presentat s'indica que sobre l'àmbit objecte de la modificació no hi ha problemàtica ni factor a tindre en compte que puga influir sobre el desenrotllament urbà.  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades.  
  
El Servici Territorial d'Urbanisme de València, en l'ofici de remissió de sol·licitud d'inici del procediment simplificat d'avaluació ambiental, de data 27 de gener de 2015, indica: «Una vegada analitzat el document d'acord amb les competències d'este servici territorial, procedirem a remetre l'informe tècnic corresponent», per este motiu no es reitera petició d'informe al dit servici.  
Data de consulta Data d'informe Administració pública consultada  
24.02.2015 21.04.3986 GK d'Ordenació, Planificació i ATE. Servici d'Infraestructura Verd i Paisatge  
24.02.2015 10.03.9160 EQ d'Ordenació, Planificació i ATE. Servici d'Ordenació del Territori  
- 22.04.2015 Servici Territorial d'Urbanisme  
  
  
  
En contingut íntegre dels informes es podrà consultar en el lloc web: www.cma.gva.es/eae.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es referixen els articles 48.d i 51.1 de la LOTUP.  
El 21 d'abril de 2015 el Servici d'Infraestructura Verda i Paisatge emet un informe en què indica: «es considera que la modificació proposada no tindrà efectes significatius en el paisatge urbà industrial de Benifairó de la Valldigna, respecte als que generaria el desenrotllament del planejament vigent. Per això, considerant que es mantenen la resta dels paràmetres i condicions vigents i no s'alterarà de manera significativa ni el caràcter ni la percepció de l'esmentat paisatge, no es considera necessària l'elaboració d'un instrument de paisatge per a la modificació proposada».  
El 10 de març de 2015 el Servici d'Ordenació del Territori emet un informe en què indica que: «l'actuació proposada no està afectada per risc d'inundació».  
El Servici Territorial d'Urbanisme de València emet un informe en data 22 d'abril de 2015, on manifesta que: «Tenint en compte la naturalesa de la modificació proposada, la qual afecta un paràmetre propi de l'ordenació detallada, i que ni es reclassifica, ni es modifiquen els estàndards funcionals i de qualitat de les dotacions públiques, no es derivaran efectes significatius sobre el medi ambient des de la visió de les competències urbanístiques d'este servici».  
  
Consideracions jurídiques  
L'avaluació ambiental estratègica és l'instrument de prevenció establit en la directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, com que es considera, d'acord amb els criteris de l'annex VIII d'esta llei, que la modificació del PGOU avaluada no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afecció sobre elements del patrimoni natural i cultural, i tenint en consideració els informes emesos, es pot concloure que la modificació no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
Atés el que establix l'article 51.2.b de la LOTUP, i ja que la modificació avaluada no té efectes significatius en el medi ambient i el territori i se sotmet al procediment simplificat d'avaluació, d'acord amb allò que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 7 del PGOU del municipi de Benifairó de la Valldigna, d'acord amb els criteris de l'annex VIII de la LOTUP, ja que no té efectes significatius sobre el medi ambient, i correspondrà continuar la tramitació de la modificació puntual d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació puntual número 7 en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La comissió d'avaluació ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el reglament dels òrgans territorials, d'avaluació ambiental i urbanístics de la Generalitat.  
Vist tot això, la comissió d'avaluació ambiental, acorda: emetre informe ambiental i territorial estratègic favorable en el procediment simplificat de la modificació puntual número 7 del PGOU de Benifairó de la Valldigna per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 30 d'abril de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Expedient: 11/5078-YNX.  
Títol: modificació puntual número 35 del Pla General de Xàbia - obertura de tram al carrer Menkar.  
Promotor: Ajuntament.  
Autoritat substantiva: Ajuntament Xàbia.  
Localització: Xàbia (Alacant).  
La comissió ambiental va adoptar acord sobre la necessitat de sotmetre a avaluació ambiental estratègica la modificació puntual número 35 del Pla General de Xàbia - obertura tram carrer Menkar, en sessió celebrada el 30 d'abril de 2015.  
a) Documentació aportada  
En data 23 de gener de 2015, ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial la sol·licitud d'inici de l'avaluació ambiental i territorial estratègica de la modificació puntual número 35 del Pla General de Xàbia, d'obertura del tram del carrer Menkar, del municipi de Xàbia, acompanyada del document inicial estratègic de la proposta de modificació.  
La documentació aportada està d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper.  
b) Planejament vigent  
El Pla General de Xàbia va ser aprovat definitivament, per acord de la Comissió Territorial d'Urbanisme, en data 29 de novembre de 1989.   
  
L'àmbit territorial de la modificació número 35 afecta un tram de carrer Menkar, el sòl del qual està classificat pel vigent Pla General de Xàbia com a sòl urbà d'extensió Montgó Ermita.  
c) Modificació puntual número 35 del Pla General de Xàbia: objecte i justificació  
c.1. Antecedents  
En data 27 de gener de 2011 el ple de la corporació municipal aprova l'estudi de detall per a l'obertura del carrer a la partida Montgó, carrer Menkar.  
Per sentència número 1316 del Tribunal Superior de Justícia de la Comunitat Valenciana, sala contenciosa administrativa, secció primera, de data 11 de desembre de 2013, s'anul·la la resolució per la qual s'aprova l'estudi de detall, per no estar previst en el pla general la possibilitat de realització d'un estudi de detall per a la creació de vial en el dit àmbit.  
Actualment, part del sòl afectat per la modificació proposada té ús residencial, sòl urbà extensiu, i una part està destinada a camí, el qual ja es troba parcialment executat i asfaltat. En concret, el camí existent posseïx en l'actualitat una superfície de 613 m².  
  
c.2. Objecte i justificació de la modificació  
La modificació número 35 del Pla General de Xàbia es redacta amb l'objecte de tramitar novament l'obertura del nou tram de vial denominat carrer Menkar, per mitjà de l'instrument de planejament de modificació del pla general, donant així compliment a la sentència número 1316 del Tribunal Superior de Justícia de la Comunitat Valenciana.   
L'objectiu concret de l'obertura del dit vial és dotar d'accés i front de vial a diferents parcel·les (tres, en concret) en sòl urbà ja edificades que no en disposen, perquè així puguen aconseguir la condició de solar.  
  
En el document d'inici es realitza l'estudi de dos alternatives:  
Alternativa 0: no-realització de la modificació puntual número 35.  
La no-realització de la modificació puntual número 35 del Pla General de Xàbia suposaria deixar tres parcel·les de sòl urbà sense accés per mitjà de vial públic, les quals es troben ja edificades per mitjà de llicència d'edificació o legalment consolidades, si és el cas, no podent adquirir, per tant, la condició de solar.  
A més de deixar sense possibilitat d'accés per mitjà de vial públic a diverses parcel·les, el camí existent, a més d'estar legalment executat, es mantindria sense utilitat.  
Alternativa 1: obertura del carrer Menkar.  
Esta alternativa suposa la creació d'un nou vial de 6 metres d'amplària, que acaba en un cul de sac de 6 metres de radi. Amb l'obertura d'este vial, l'execució del qual afecta cinc parcel·les, s'aconseguix donar accés a diverses parcel·les (tres) en sòl urbà que actualment no en disposen i puguen adquirir, per mitjà de la corresponent gestió, la condició de solar.  
d) Característiques de la modificació puntual número 35 del Pla General de Xàbia  
Com s'indicava anteriorment, actualment hi ha un camí, parcialment asfaltat, pel qual es dóna accés a algunes (tres) de les parcel·les edificades en sòl urbà extensiu, afectades per esta modificació. La superfície del mencionat vial és de 613 m².  
La proposta que presenta la modificació puntual número 35 del Pla General de Xàbia afecta un total de cinc parcel·les i consistix a crear un nou vial que, partint de l'actual carrer Menkar, discorre en direcció perpendicular cap a l'est, aprofitant l'actual camí, ampliant-lo fins a aconseguir l'ample de 6 metres i acabant en un cul de sac de 6 metres de radi. El nou vial es prolonga, igual que el camí existent, més enllà de les parcel·les a què dóna accés, amb una amplària d'un metre per a evacuar les aigües pluvials al barranc existent. Amb l'actuació proposada la superfície del nou vial arriba als 781 m².  
El vial proposat compta amb els límits següents:  
Nord: 4 parcel·les de sòl urbà residencial amb referències cadastrals  
  
- 9284154BC4998S  
- 9284157BC4998S  
- 9284141BC4998S  
- 9284113BC4998S  
Sud: 3 parcel·les de sòl urbà residencial amb referències cadastrals  
  
- 9284143BC4998S  
- 9284142BC4998S  
- 9284114BC4998S  
Este: 1 parcel·la de sòl urbà residencial amb referència cadastral  
- 9284113BC4998S i sòl no urbanitzable d'especial protecció, barranc.  
Oest: carrer Menkar existent.  
Com s'indicava, bona part del vial es troba en l'actualitat executat, i és previsible l'execució de la resta del vial per mitjà d'actuacions aïllades en sol·licituds de llicència d'obra per a reedificació o ampliació de les vivendes existents que afronten amb este.  
e) Possibles efectes sobre el medi ambient  
Una vegada realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa, en relació amb l'àmbit territorial de la modificació proposada, el següent:  
- L'àmbit de la modificació afecta sòl urbà, residencial extensiu, del vigent Pla General de Xàbia, afectant l'ordenació detallada.  
  
- No està afectat per risc d'inundabilitat segons PATRICOVA.  
- L'àmbit territorial de la modificació, en sòl urbà extensiu del Pla General de Xàbia, queda en les proximitats del Parc Natural del Montgó, quedant arreplegat, en la zonificació del PORN, en la zona d'àrees urbanes i urbanitzables.  
- Queda en les proximitats del LIC ES5211007 El Montgó, però no l'afecta.  
- Queda en les proximitats de la ZEPA ES0000454 Montgó-Cap de Sant Antoni però no l'afecta.  
- El pla especial enfront del risc sísmic a la Comunitat Valenciana (Decret 44/2011, de 29 d'abril, del Consell) establix que el municipi de Xàbia presenta una intensitat sísmica de 7 (EMS), per a un període de retorn de 500 anys.  
- No afecta sòl forestal.  
- Presenta nivell mitjà de risc enfront de la vulnerabilitat dels aqüífers.  
- No s'afecta cap microreserva de flora o fauna.  
- L'àmbit queda ubicat en zona d'alt risc d'erosió potencial i alta vulnerabilitat als aqüífers.  
f) Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
  
Administració pública consultada Consulta Informe  
1 SG d'Ordenació, Planificació i ATE - PAISATGE 27.02.2015 22.04.2015  
2 Servici Territorial d'Urbanisme Alacant 27.02.2015 17.03.2015  
3 SG Medi Natural - Servici de Vida Silvestre 27.02.2015 14.04.2015  
4 SG Medi Natural - Servici Gestió d'Espais Naturals Protegits 27.02.2015   
  
  
g) Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades, a les quals es referixen els articles 48.d i 51.1 de la LOTUP.  
La modificació proposada és de poca importància i mínima incidència mediambiental ja que afecta sòl urbà.  
El Servici Territorial d'Urbanisme d'Alacant, en el seu informe rebut en data 17 de març de 2015, manifesta que, des de la visió de les competències urbanístiques d'eixe servici, la modificació puntual del Pla General de Xàbia proposada no pareix que haja de tindre efecte significatiu sobre el medi ambient.  
El Servici de Vida Silvestre, en el seu informe rebut en data 14 de març de 2015, posa de manifest que no hi ha espècies prioritàries que puguen veure's afectades significativament i no existixen, en l'àmbit de la modificació puntual proposada, cap dels hàbitats protegits per l'article 19 del Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació. En relació amb afeccions a espais de la Xarxa Natura 2000, s'indica que ja que el vial proposat en sòl urbà discorre d'oest a est i es troba asfaltat majoritàriament, atesa la seua orientació, no forma part dels possibles corredors de distribució ecològica, per tant no tindrà efectes sobre les espècies o espais de la Xarxa Natura 2000 pròxims.  
  
El Servici d'Infraestructura Verda i Paisatge, en l'informe de data 22 d'abril de 2015, manifesta que, tenint en compte l'objecte i abast de la modificació i sent que l'obertura d'un vial, en els termes proposats, no afecta el caràcter ni a la percepció del paisatge de l'àmbit afectat, és de preveure que esta no tinga incidència en el paisatge, no sent, per tant, necessària la incorporació de criteris addicionals o l'elaboració d'un instrument de paisatge.  
No obstant això, atés que es proposa la prolongació del vial en una franja d'un metre d'amplària per a continuar preveient el vessament de les pluvials cap al barranc pròxim, es considera convenient que s'adeqüe este «corredor» de tal manera que contribuïsca a reduir la força erosiva de l'aigua i, per tant, a disminuir els efectes sobre el risc d'erosió potencial.  
h) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Una vegada analitzada la proposta de la modificació puntual número 35 del Pla General de Xàbia - obertura d'un tram del carrer Menkar, cal considerar que la dita actuació quedaria emmarcada en l'article 46.3 de la LOTUP per considerar que es tracta d'una modificació menor del Pla General de Xàbia.  
Per això, segons establix l'article 51.2.b de la LOTUP, per considerar, d'acord amb els criteris de l'annex VIII de la dita llei, que la proposta de la modificació puntual número 35 del Pla General de Xàbia - obertura de tram del carrer Menkar no té incidència significativa en el model territorial del dit municipi, no produïx increment significatiu en el consum de recursos; no suposa afecció sobre elements del patrimoni natural i cultural, no suposa efectes significatius sobre espais naturals Xarxa Natura 2000, permetrà la consecució d'objectius de qualitat en relació amb la gestió urbanística i, havent tingut en compte les consultes realitzades, es pot concloure que la proposta de la modificació puntual número 35 del Pla General de Xàbia - obertura tram carrer Menkar, del terme municipal de Xàbia, no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.   
  
D'acord amb allò que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 35 del Pla General de Xàbia - obertura tram carrer Menkar, del municipi de Xàbia, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació puntual del pla general d'acord amb la seua normativa sectorial.  
  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació puntual número 35 del Pla General de Xàbia - obertura de tram del carrer Menkar, del municipi de Xàbia, en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
Òrgan competent  
La comissió d'avaluació ambiental és l'òrgan competent per a emetre els documents sobre l'abast de l'estudi ambiental i territorial estratègic que es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el reglament dels òrgans territorials, d'avaluació ambiental i urbanístics de la Generalitat.  
Vist tot això, la comissió d'avaluació ambiental, acorda: emetre informe ambiental i territorial estratègic favorable en el procediment simplificat la modificació puntual número 35 del Pla General de Xàbia ?obertura tram carrer Menkar per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 30 d'abril de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Número d'expedient: 025/6309-JWH.  
Objecte: modificació puntual número 9 de les normes subsidiàries de Betxí.  
Promotor: Ajuntament de Betxí.  
Autoritat substantiva: Comissió Territorial d'Urbanisme de Castelló i Ajuntament.  
Localització: Betxí (Castelló).  
La comissió ambiental va adoptar acord sobre la necessitat de sotmetre a avaluació ambiental estratègica la modificació puntual número 9 de les normes subsidiàries de Betxí, en sessió celebrada el 30 d'abril de 2015.  
En data 6 de febrer de 2015 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial, la sol·licitud d'inici de l'avaluació ambiental i territorial estratègica de la modificació puntual número 9 de les normes subsidiàries de Betxí, acompanyada d'esborrany del dit pla.  
  
Documentació presentada  
La sol·licitud d'inici, remesa pel Servici d'Urbanisme de la Direcció Territorial de Castelló de la Conselleria d'Infraestructures, Territori i Medi Ambient, s'acompanya d'esborrany de la modificació i del document inicial estratègic, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i en CD.  
Planejament vigent  
El planejament vigent en el municipi són les normes subsidiàries aprovades per la Comissió Territorial d'Urbanisme, el 14 de desembre de 1995, compta amb declaració d'impacte ambiental favorable condicionada, de data 4 de desembre de 1995 i publicada en el Diari Oficial de la Comunitat Valenciana el 4 de juliol de 1996. S'han tramitat posteriorment modificacions de les dites normes subsidiàries.  
En estos moments es troba en procés d'avaluació ambiental el Pla General de Betxí, amb document de referència emés amb data resolució 8 de novembre de 2011.  
Objecte i justificació  
Objecte de la modificació.  
L'efecte d'esta modificació puntual és incloure un nou apartat en la redacció de l'article 1.9.1.3 zona eixamplament (EN) de les normes subsidiàries. Per a potenciar de manera més concisa els usos col·lectius i terciaris, regulant l'edificació en la zona d'eixamplament de la població. Esta es troba territorialment integrada amb els preceptes legals en matèria urbanística i ajustada al desenrotllament de tipologies arquitectòniques més coincidents amb les necessitats actuals.  
Este document té com a objecte la incorporació en les normes subsidiàries de planejament dins del capítol 4. Normes específiques de les distintes zones, secció primera. Zones en sòl urbà. Article 6.3.4.7. Zona Eixamplament (EN) un apartat que es denominarà 8.6.7.3.56, on es definiran els paràmetres urbanístics mínims per a la ubicació de l'ús terciari en esta zona.  
La modificació plantejada suposa l'alteració puntual d'algun o alguns dels seus elements, i no suposa l'adopció de nous criteris respecte a l'estructura general i orgànica del territori ni noves qualificacions del sòl.  
En l'apartat 7.9.5.86. Usos s'inclou un nou ús terciari corresponent al terciari especial, que es desenrotlla en el nou apartat 4.9.3.93 de la manera següent:  
«14. Ús terciari especial.  
14.1. Parcel·la mínima  
Es considera parcel·la mínima edificable aquella que tinga una superfície mínima de 2000 m² de solar i un front de parcel·la mínim de 15 m.  
14.2. Alineacions de l'edificació a vial.  
Són les que figuren en els corresponents plans de planejament. Les alineacions es configuren bé amb l'edificació o amb elements constructius com a tanques de parcel·la.  
14.3. Profunditat edificable.  
Es permet l'edificació en tota la profunditat edificable de la parcel·la, sense perjuí de les possibles limitacions imposades per la normativa civil.  
14.4. Reculades a vial.  
Es permeten les reculades en totes les plantes, i en este cas les mitgeres que quedaren vistes hauran de ser tractades amb el mateix material i acabats de les fatxades.  
14.5. Nombre mínim de plantes.  
No s'establix un nombre mínim de plantes, i es podran deixar espais lliures d'edificació en les parcel·les.  
14.6. Nombre màxim de plantes.  
El nombre màxim de plantes serà el que s'establix en les normes en funció de l'ample del carrer, i no es permetrà un nombre més gran de plantes ni major edificabilitat.  
14.7. Aparcament.  
Es permet l'aparcament en l'espai lliure de la parcel·la, computant-se 1 plaça d'aparcament per cada 200 m² de superfície construïda.»  
  
Justificació de la proposta.  
Segons allò que s'ha exposat, la solució per al foment d'este nou ús terciari especial en el municipi és adaptar les normes subsidiàries que permeten concentrar en un espai de grans dimensions instal·lacions d'ús col·lectiu i terciari que Betxí necessita.  
És per això que l'Ajuntament de Betxí ha decidit apostar per una ciutat de servicis, unes bones instal·lacions adequades a les exigències de mercat que potencien eixos usos, afegint en el planejament documents necessaris per a la seua ubicació.  
D'altra banda, la proposta de modificació permetrà, així mateix, que en la programació del sector de sòl es vincule la seua obtenció i execució per mitjà dels mecanismes legals oportuns, sense que siga necessària una reclassificació.  
Anàlisi d'alternatives  
Atesa la característica de la modificació, tan sols es considera l'alternativa 0, és a dir, la de mantindre el planejament vigent, o bé l'alternativa 1, coincident amb la proposta de modificació del planejament que s'avalua.  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació puntual número 9 de les normes subsidiàries de Betxí proposada no presenta afeccions sobre el medi ambient, únicament afecta el sòl urbà del municipi, i per tant la modificació únicament incidirà sobre les determinacions del règim d'ús i edificació del sòl.  
Consultes  
Per part d'esta direcció general s'ha sotmés a consultes en la documentació inicial remesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de la dita llei.  
  
Per això, tenint en consideració les característiques de la modificació presentada i els aspectes ambientals en què pot incidir, es consulten les administracions següents:  
  
Consulta Informe Administració consultada  
 06/02/15 Servici d'Urbanisme. Direcció Territorial de Castelló.  
Conselleria d'Infraestructures, Territori i Medi Ambient.  
19/02/15 20/04/15 Conselleria d'Infraestructures, Territori i Medi Ambient.  
Subdirecció General d'Ordenació, Planificació i ATE. Infr. Verd i Paisatge  
  
  
  
Els informes rebuts juntament amb l'Informe Ambiental i Territorial Estratègic es publicaran en la següent pàgina web: http://www.cma.gva.es/eae  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es referixen els articles 48.d i 51.1 de la LOTUP.  
El Servici Territorial d'Urbanisme de Castelló adjunta el seu informe la comunicació rebuda el 9 de febrer de 2015, manifestant en este que, des de la visió de les competències urbanístiques d'eixe servici, la modificació proposada no pareix que haja de tindre efecte significatiu sobre el medi ambient.  
Per la seua banda, que el Servici d'Infraestructura Verda i Paisatge en l'informe rebut el 20 d'abril de 2015 conclou que la incorporació de l'ús T3 (terciari especial), amb les consideracions urbanístiques proposades i sempre que es mantinguen amb la seua implantació les característiques pròpies del paisatge urbà de Betxí, no tindrà incidència significativa en el dit paisatge, tenint en compte que consistix en una extensió d'usos ja permesos en la zona d'eixamplament i que es mantenen els paràmetres, a priori, de major incidència en la configuració del paisatge. Per això, no resulta necessària l'elaboració d'un instrument de paisatge per a la modificació puntual número 9 de les normes subsidiàries de Betxí que es tramita.  
En última instància, s'afig la consideració que si totes les determinacions de la modificació puntual número 9 de les normes subsidiàries de Betxí afecten l'ordenació detallada, sense alterar l'ordenació estructural, l'administració competent per a la valoració de la necessitat d'incorporar criteris concrets per a garantir la preservació del paisatge urbà de Betxí, conforme a l'article 6.3 de la LOTUP seria l'Ajuntament, que hauria d'emetre el seu informe amb caràcter previ a l'aprovació de la modificació puntual.  
Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, com que es considera, d'acord amb els criteris de l'annex VIII d'esta llei, que la modificació puntual número 9 de les normes subsidiàries de Betxí avaluada no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi; no suposa afecció sobre elements del patrimoni natural i cultural i, consultat respecte d'això el Servici Territorial d'Urbanisme de Castelló i la Subdirecció General d'Ordenació, Planificació i Actuacions Territorials Estratègiques, es pot concloure que la modificació puntual número 9 de les normes subsidiàries de Betxí no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
D'acord amb allò que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 9 de les normes subsidiàries de Betxí, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la dita modificació en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La comissió d'avaluació ambiental és l'òrgan competent per a emetre els documents sobre l'abast de l'estudi ambiental i territorial estratègic que es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
Vist tot això, la comissió d'avaluació ambiental, acorda: emetre un informe ambiental i territorial estratègic favorable en el procediment simplificat la modificació puntual número 9 de les normes subsidiàries de Betxí per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 30 d'abril de 2015.- El secretari de la Comissió d'Avaluació Ambiental: José del Valle Arocas.»  
  
  
València, 12 de maig de 2015.- El director general d'Avaluació Ambiental i Territorial: Juan Giner Corell.